تحل مركز جديد للتلقيح ضد فيروس كورونا المستجد، فالقاعة المغطاة للرياضات فمريرت، للتخفيف من الضغط على المراكز المعتمدة، من بعد الإقبال الكبير اللي عرفاتها من طرف مختلف الفئات العمرية. والهدف من فتح هذ المكتب هو تسريع وثيرة التلقيح، من بعد ما شملات الحملة الشباب فوق 20 عام، اللي كان إقبالهم على التلقيح كبير فالإقليم. ومللي تفتح المركز فبداية هذ الشهر، قدم 5989 تلقيح، بمعدل 650 تلقيح فاليوم. وكتبقى القاعة المغطاة للرياضات مريرت مفتوحة فوجه الراغبين فالتلقيح كَاع ايام الأسبوع وحتى للثمنية ديال العشية، وتجندات فيها جميع الموارد البشرية واللوجستيكية، بإشراف من السلطات المحلية. 
القاعة المغطاة فمريرت تحولات لمركز تلقيح كبير وأغلب اللي كيجيو ليه شباب